en ml en ml ml ml ml ml ml ml ml ml ml ml ml ml ml ml ml ml ml en ml en ml ml ml ml ml ml ml ml ml ml ml ml ml ml ml ml ml ml ml ml ml de en en ml ml ml ml
അഛേ ദിൻ ഫിർ ആനേവാലാ ഹേ
സരിത വിളിക്കാഞ്ഞതും സരിതയെ വിളിക്കാഞ്ഞതുമായ അപൂർവം ആളുകളിലൊരാൾ, ശാലുവിന്റെ പാലുകാച്ചലിനും പോയിട്ടില്ല.   ആടിനും തേക്കിനും മാഞ്ചിയത്തിനും സോളാറിനും കാശു പോയിട്ടില്ല.   സാക്ഷരകേരളത്തിൽ വെറും സാധാരണക്കാരനാണ്‌ ഈയുള്ളവൻ എന്നതിന്‌ സാക്ഷ്യമായി പറഞ്ഞതാണ്‌.   പണക്കൊതി മൂത്ത ചില കള്ളപ്പണക്കാരുടെ കാശ് സരിതയും ശാലുവും, രാധാകൃഷ്ണനും ജോപ്പനും ഒക്കെ കൊണ്ടുപോയെങ്കിൽ കണക്കായിപ്പൊയി എന്ന് പുശ്ഛം മാത്രം.   വയസ്സ് കുറച്ചധികമായതുകൊണ്ട്, കേരളത്തിലെ തട്ടിപ്പുകൾ പലതും ആ കാലത്ത് ജീവിച്ചതുകൊണ്ട് അറിഞ്ഞ അനുഭവത്തിലും, കേരളത്തിന്റെ രാഷ്ട്രീയ സാമൂഹ്യചരിത്രം താത്പര്യത്തോടെ വായിച്ചറിഞ്ഞതുകൊണ്ടും പറയട്ടെ, ആരും ശിക്ഷിക്കപ്പെടാൻ പോകുന്നില്ല. നഷ്ടപ്പെട്ട പണം ആർക്കും തിരികെ കിട്ടാൻ പോകുന്നില്ല.   ക്വൊയിലോൺ നാഷണൽ ബാങ്ക്, പാലാ ബാങ്ക് തുടങ്ങിയ കേരളപ്പിറവിക്കു മുൻപുള്ള തട്ടിപ്പു മുതൽ,ഓറിയയന്റൽ, ആട്, തേക്ക്, മാഞ്ച്യം, ഹിമാലയ, ടോട്ടൽ ഫോർ യു, ഇങ്ങനെ നിരയായി പറയാവുന്ന തട്ടിപ്പുകളില്പ്പെട്ട ആർക്കും ഇതു വരെ സ്വന്തം പണം തിരികെ കിട്ടിയിട്ടില്ല.   തട്ടിപ്പു നടത്തിയതിൽ ലാബെല്ല രാജനല്ലാതെ (അയാൾ ജയിലിൽ മരണപ്പെട്ടു) ആരും ശിക്ഷിക്കപ്പെട്ടിട്ടില്ല, ആരും പാപ്പരായിട്ടില്ല, മിക്കവരും വൻ ബിസിനസ്സുകാരായി സുഖിക്കുന്നു.   നാളെ ശാലുവും സരിതയും ചന്ദ്രമതിയേപ്പോലെ സോഷ്യലൈറ്റുകളാവും, മന്ത്രിമാരോടൊപ്പം പൊതുവിൽ പ്രത്യക്ഷപ്പെടും.   അല്ലെങ്കിൽ തന്നെ ഇപ്പോൾ തട്ടിപ്പിൽ പെട്ട പലരുടേയും പണം പുറത്തു പറയാൻ പറ്റാത്ത കള്ളപ്പണമാണ്‌, വെള്ളയുടെ കണക്കു മാത്രമാണ്‌ പുറത്തു പറയുന്നത്.   പോട്ടേന്ന്, ആർക്കു ചേതം.   സാഹചര്യങ്ങൾ ഒരാഴ്ചയായി കേരളത്തിലെ റോഡുമാർഗം 200 കിലോമീറ്റർ വീതം ദിവസേന യാത്രചെയ്യാൻ നിർബന്ധിതനായ ഒരാളാണ്‌ ഈയുള്ളവൻ.   അധ്വാനിച്ചതിനു കിട്ടിയ കൂലികൊണ്ട് അരി വാങ്ങി കഞ്ഞി കുടിക്കുന്നയാൾ.   ഒരു മാസം കൊണ്ട് അഞ്ചു രൂപ വില കൂടിയ പെട്രോൾ വാങ്ങി വണ്ടി ഓടിക്കുന്ന ആൾ.   കേന്ദ്ര സർക്കാർ പയോഗ്ളിറ്റ് നിരോധിച്ചതു കൊണ്ട് ഇനി ദിനം പ്രതി പതിനാലു രൂപ അധികം മരുന്നിന്‌ ചിലവാക്കേണ്ടി വരുന്ന ആൾ.   ഭരിക്കുന്നവനും ഭരിച്ചവനും പെണ്ണുപിടിച്ച കഥ കേട്ടാൽ എന്റെ ജീവിതം മുന്നോട്ടുപോകില്ല.   അതിനാൽ എല്ലാ ഭരണപ്രതിപക്ഷ നേതാക്കന്മാരോടും ഒരപേക്ഷ.   ഒന്നുകിൽ ഈ അന്വേഷണം സി.ബി.ഐ. യേ ഏല്പ്പിച്ച് അടുത്ത ഇലക്ഷൻ വരെ ഇതിന്‌ അവധി കൊടുക്കുക, അല്ലെങ്കിൽ ജുഡീഷ്യൽ അന്വേഷണത്തിന്‌ വിട്ട് എന്നന്നേക്കുമായി മറക്കുക. അല്ലെങ്കിൽ നമ്മുടെ പോലീസ് അന്വേഷിക്കട്ടെ.   ഞങ്ങളുടെ ജീവിതം, അത് നിങ്ങൾക്ക് ഒരു വിലയില്ലാത്തതാണെങ്കിലും ഒരാശ്വാസത്തിനു വേണ്ടി എങ്കിലും ഒന്ന് അഭിനയിക്കുക.   ഇവിടെ നരകിക്കുന്ന ജീവിതങ്ങൾക്കു വേണ്ടി ഗ്രനേഡുകളെ അഭിമുഖീകരിക്കാൻ നിങ്ങൾ തയ്യാറാകണ്ടേ?      തിരുവല്ലഭൻhttps://www.blogger.com/profile/04512695932993844833noreply@blogger.com1tag:blogger.com,1999:blog-3974533436530404616.post-50065579434414499902013-06-16T00:07:00.003-07:002013-07-09T09:54:42.148-07:00
സർനെയിമില്ലാത്ത കൂട്ടരാണ്‌ നമ്മൾ, പേരിനാണ്‌ പ്രാധാന്യം, അഛന്റെ പേര്‌ വീട്ടുപേര്‌ തുടങ്ങിയവ കൂടെ ചേർക്കും.   കേരളം വിട്ടുകഴിഞ്ഞാൽ അതുകൊണ്ടു തന്നെ പൊതുവേ മലയാളികൾക്ക് സ്വന്തം പേര്‌ നഷ്ടപ്പെടും, അഛന്റെ പേരോ വീട്ടുപേരോ വിളിപ്പേരാകും.   സർനെയിമില്ലാത്തതുകൊണ്ട് അങ്ങനെ ചില്ലറ ബുദ്ധിമുട്ടുകൾ നമ്മൾ മലയാളികൾ അനുഭവിക്കാറുണ്ട്, മത ഭേദമില്ലാതെ.   പണ്ട് തിരുവിതാംകൂർ രാജാക്കന്മാർ മതഭേദമില്ലാതെ കുറേപ്പേരേ പണിക്കരാക്കിയതുകൊണ്ട് അവരേപ്പോലെ ചിലർ മാത്രമാണ്‌ സർനെയിമുള്ളവർ. തങ്ങൾ മാരെ മറക്കുന്നില്ല. (അവർ പക്ഷേ കുടിയേറ്റക്കാരായ അറബികളാണെന്നാണ്‌ സ്വയം പറയുന്നത്)   നായർ, നമ്പൂതിരി വിഭാഗങ്ങൾ ജാതിപ്പേര്‌ സർനെയിം പോലെ ഉപയോഗിക്കുന്നുണ്ട്. നായർ, മേനോൻ, പിള്ള എന്നിങ്ങനെ (നസ്രാണികൾക്കിടയിലുമുണ്ട് കുറച്ചു പിള്ളമാർ). എന്തായാലും കേരളത്തിലെ ജാതിപ്പേരുകൾ സർനെയിമായി കാണാൻ പറ്റില്ല.   നോർത്ത് ഇന്ത്യ, ആന്ധ്ര, കർണ്ണാടക തുടങ്ങിയ ഇടങ്ങളിൽ ഉള്ള സർനെയിമുകൾ ഇങ്ങനെ വന്നതാണോ എന്നറിയില്ല. റെഡ്ഡിയും റാവുവും, ഹെഗ്ഡേയും ഒക്കെ വന്ന വഴി അറിവുള്ളവർ പറഞ്ഞു തരട്ടെ.   ഞാൻ കേട്ടിട്ടുള്ള ഇൻഡ്യൻ (?) സർനെയിമുകളിൽ പാർസികളുടേതാണ്‌ യഥാർത്ഥത്തിലുള്ളത്.   ആസിഡ് വാല, ബാട്ട്ലി വാല, കാന്റീൻ വാല, ചീനി വാല, ദാരുവാല, ദാരുഖാനാവാല, എഞ്ചിനീയർ എന്നിങ്ങനെ പോകുന്നു അവരുടെ സർ നെയിമുകൾ.   ഇംഗ്ളീഷ് സർനെയിമുകളും രസകരമാണ്‌.  സ്മിത്, ടെയിലർ, ക്ളാർക്, ടർണർ, കുക്ക്, കാർട്ടർ, മില്ലർ, നൈറ്റ്, ബട്ട്ലർ, ബാർബർ, ഫിഷർ, ഹാർവേ തുടങ്ങിയ തൊഴിൽ സംബന്ധമായ സർനെയിമുകളിൽ തുടങ്ങി വൈറ്റ്, റസൽ, ലോയ്ഡ്,ഗ്രേ, യങ്ങ് തുടങ്ങിയ ശാരീരിക പ്രത്യേകതകൾ അനുസരിച്ചും, ഹാൾ, വുഡ്, ബ്രൂക്സ് തുടങ്ങി താമസ സ്ഥലമനുസരിച്ചും ഒക്കെ ഇംഗ്ളീഷ് സർനെയിമുകൾ ഉണ്ട്.   ഈ പേരുകളൊക്കെ വ്യാവസായിക വിപ്ളവകാലത്തും അതിനുശേഷവും ഉണ്ടായതാകാനേ വഴിയുള്ളൂ.   പാർസികൾ അവരുടെ കുടിയേറ്റകാലത്ത് ഏർപ്പെട്ട തൊഴിലുകളനുസരിച്ച് ഉണ്ടായതാകാം അവരുടെ സർനെയിമുകൾ.   കേരളത്തിന്റെ ജാതി ഭ്രാന്തല്ലേ സർനെയിമുകൾ ഇവിടെ രൂപപ്പെടാതിരുന്നതിന്‌ കാരണം.    തിരുവല്ലഭൻhttps://www.blogger.com/profile/04512695932993844833noreply@blogger.com4tag:blogger.com,1999:blog-3974533436530404616.post-58193742932546640102013-06-14T03:56:00.000-07:002013-07-09T09:55:09.587-07:00
മറക്കാനാവാത്ത ധാരാളം അനുഭവങ്ങൾ സമ്മാനിച്ചിട്ടുണ്ട് വൈദ്യുതി ബോർഡിലെ ജോലി.   പത്തു വർഷം മുൻപാണ്‌ ഈ സംഭവം. വൈദ്യുതി ബോർഡിൽ ഒരു സ്വകാര്യ വ്യക്തിയുടെ സ്ഥലത്തു കൂടി ലൈൻ വലിക്കാൻ ഒന്നുകിൽ വസ്തു ഉടമയുടെ അനുവാദം വേണം അല്ലെങ്കിൽ ജില്ലാ കളക്ടറുടെ അനുമതി കിട്ടണം. (അതിന്റെ വിശദാംശങ്ങളിലേക്ക് കടക്കുന്നില്ല).   ഇവിടെ ഒരു ജവാന്റെ കണക്ഷനാണ്‌ കൊടുക്കേണ്ടത്. അയാളുടെ നടവഴി മറ്റൊരാളുടെ വീടിനു മുൻപിലൂടെ, വഴിത്തർക്കം നിലവിലുണ്ട്. അതു കൊണ്ടു തന്നെ നടവഴിയിലൂടെ സർവീസ് വയർ വലിക്ക്കാൻ തർക്കക്കാരൻ സമ്മതിക്കില്ല.   വാസ്തവമാണെങ്കിൽ പണ്ട് ഇ.എം.എസ്. പറഞ്ഞപോലെ, അവർ അവരുടേതെന്നും നമ്മൾ നമ്മുടേതെന്നും. തർക്കം കളക്ടറുടെ പരിഗണനക്കു വിട്ടു, അവസാനം തീർപ്പായി, നടവഴിയിൽ കൂടി വയർ വലിക്കുക.   ഏഴു ദിവസത്തിനകം കണക്ഷൻ നല്കി റിപ്പോർട്ട് നല്കണം.   ആദ്യദിവസം കണക്ഷൻ നല്കാൻ പോയ ലൈന്മാൻ തിരികെ വന്നു, പാതി ബോധത്തിൽ, തെറി കേട്ട് തല മരക്കുക എന്ന അയാളുടെ അനുഭവം തീർത്തും അവിശ്വസിക്കാതിരുന്നതുകൊണ്ട് പോലീസ് സഹായം തേടി.   അങ്ങനെ സന്ധ്യയായി ഉഷസ്സായി മൂന്നാം ദിവസം.   പോലീസുകാരുമായി പൊകേണ്ട ചുമതല പാവം എന്റെ തലയിൽ.   പോയി ചേർന്നപ്പോൾ തർക്കക്കാർ സ്ത്രീകളാണെന്നു മനസ്സിലായി. വനിതാ പോലീസിനെ വിളിക്കാം എന്നു പറഞ്ഞു പുരുഷ പോലീസ് പരാജിതരായി മടങ്ങി.   അങ്ങനെ സന്ധ്യയായി ഉഷസ്സായി നാലാം ദിവസം   രാവിലെ പോലീസ് സ്റ്റേഷനിൽ ചെന്നപ്പോൾ വനിതാ പോലീസില്ല, ഏതോ പെൺ കേസിൽ പോയി.   അങ്ങനെ സന്ധ്യകളും ഉഷസ്സുകളുമായി പലദിവസം കടന്ന് ഏഴാം ദിവസമെത്തി. അന്ന് കൊടുത്തേ പറ്റൂ.   സബ് ഇൻസ്പെക്ടറേക്കണ്ടു കാര്യം പറഞ്ഞ് ഒരു വനിതാ പോലീസുകാരിയേയും രണ്ടു പുരുഷ പോലീസിനേയും കൂട്ടി വീണ്ടും സ്ഥലത്ത്.   നാട്ടുമ്പുറമായതുകൊണ്ട് തൊഴിലില്ലാക്കമ്പനിയും മറ്റുമായി നല്ലൊരു കൂട്ടം ആഡിയൻസും.   ആട്ടക്കഥ തുടങ്ങിയത് കണക്ഷൻ നല്കാൻ രണ്ട് ഹതഭാഗ്യരായ ലൈന്മാന്മാർ വഴിയിൽ പ്രവേശിച്ചപ്പോൾ.   അകത്തു നിന്ന് ഒരു തള്ളയും രണ്ട് പിള്ളകളും കൂടി അരങ്ങത്തു വന്നു. തള്ള ശ്രേഷ്ഠഭാഷയിൽ മാസ്റ്റേർസ് എങ്കിൽ ഒരു പിള്ള ഡോക്ടറേറ്റ്.   ശ്രേഷ്ഠഭാഷയിലെ അമരകോശം തുറന്ന് കത്തിവേഷങ്ങൾ മൂന്നും അരങ്ങത്ത് നിരന്നപ്പോൾ പാവം പോലീസുകാരി ഓടി അടുത്ത് വളവിൽ പോയി നിന്നു, പുരുഷ കേസരികൾ രണ്ടും മഞ്ഞച്ച മുഖവുമായി ജീപ്പിന്റെ മറവിലേക്ക് വലിഞ്ഞു.   കളക്ടർ ഗോസായിയും അയാളുടെ ഉത്തരവുകൾ കല്ലേപിളർക്കുന്നതും എന്ന് കേട്ടിട്ടുള്ളതുകോണ്ട് ഞങ്ങൾ ഉറച്ചു നിന്നു.   പദങ്ങൾ ഒറിജിനൽ കഥകളിയിലേപ്പോലെ തന്നെ തുടർച്ചയായ ആവർത്തനങ്ങളാണെന്ന് തിരിച്ചറിഞ്ഞു കഴിഞ്ഞപ്പോഴാണ്‌ ശ്രദ്ധിച്ചത് പിള്ളകളിലൊന്നിന്‌ എന്തോ കുഴപ്പമുണ്ടെന്ന്. മുടിയഴിച്ചാടുന്ന ആ കത്തിവേഷത്തിൽ നിന്ന് വാക്കുകളൊന്നും വരുന്നില്ല, കക്ഷി ബുദ്ധിമാന്ദ്യമുള്ള ഒരു പെൺകുട്ടിയാണ്‌. അതു കൊണ്ട് തള്ളക്കും സഹോദരിക്കും സപ്പോർട്ടിനായി വെറും ഒച്ച മാത്രമാണുണ്ടാക്കുന്നത്, ഹീ.. ഹീ.. എന്നു മാത്രം കേൾക്കാം. വിരലുകൾ മുഖത്തിനു നേരേ പിടിച്ച് അവൾ ആക്രോശങ്ങളിലൂടെ തന്റെ ക്രോധം അറിയിച്ചു കൊണ്ടിരുന്നു.   കെ.എസ്.ഇ.ബി. യുടെ വീരപുത്രന്മാരിൽ ഇതൊന്നും കാര്യമായ ചലനം ഉണ്ടാക്കാത്തതുകൊണ്ടാവാം തള്ളയും കോഹറന്റായ മകളും കഥാകാലക്ഷേപത്തിലേക്ക് കടന്നു.   പട്ടാളക്കാരന്റെ ഭാര്യയുടെ ദുർവൃത്തികളാണ്‌ കഥ. സ്ഥലത്തില്ലാത്ത പട്ടാളക്കാരന്റെ അഭാവം നികത്താൻ അവിടെ വരുന്ന ജാരന്മാരുടെ കഥകൾ പറയുന്ന കൂട്ടത്തിൽ അവർ പെട്ടെന്ന് എന്റെ നേരേ തിരിഞ്ഞു, ഇയാളും പല ദിവസം രാത്രി ഇവിടെ വരുന്നത് കണ്ടിട്ടുണ്ട് എന്നായി കഥ.   കണക്ഷൻ കൊടുത്ത് തിരികെ പോരുമ്പോഴേക്കും എന്റെ കെ.എസ്.ഇ.ബി. ധൈര്യം മിക്കവാറും തീർന്നിരുന്നു.   ഈയടുത്ത കാലത്ത് എന്റെ പുതിയ ഓഫീസിൽ കണക്ഷനെടുക്കാൻ ഒരു സ്ത്രീ വന്നു, ഒന്നിച്ചടക്കാൻ പണമില്ലാത്തതുകൊണ്ട് ഇൻസ്റ്റാൾമെന്റായി കണക്ഷനുവേണ്ട പണമടക്കാൻ അനുവാദത്തിനായി എന്റെ മുൻപിൽ ആ പഴയ തള്ളയും മന്ദബുദ്ധിയായ മകളും, സാങ്ങ്ഷനു വേണ്ട പേപ്പറുകൾ ഒപ്പിടുന്നതിനിടക്ക് ഞാൻ അവരോട് പഴയ വീടിന്‌ എന്തു പറ്റിയെന്ന് ചോദിച്ചു, ഇളയമകളെ വിവാഹം ചെയ്തയക്കാൻ അതു വിറ്റത്രേ, പഴയ പട്ടാളക്കാരന്‌.   അവർക്ക് എന്നെ മനസ്സിലായോ എന്തോ. തിരുവല്ലഭൻhttps://www.blogger.com/profile/04512695932993844833noreply@blogger.com1tag:blogger.com,1999:blog-3974533436530404616.post-25958271145928229492013-05-21T01:05:00.001-07:002013-05-21T01:05:20.520-07:00
മാലിന്യപ്രശ്നത്തിൽ അഭിപ്രായം പറയുന്ന പലരും അതു ചെയ്യാറില്ല. നമ്മുടെ നാട്ടിലിപ്പോഴും റീസൈക്കിൾ ചെയ്യവുന്നതെന്തും പണം തന്നു പോലും വാങ്ങിക്കൊണ്ടുപോകാൻ ആളുണ്ട്. അവരോട് പണം വാങ്ങാതിരുന്നാൽ സ്ഥിരമായി വന്നെടുത്തു കൊള്ളൂം. ലോഹമാലിന്യങ്ങളും ചില തരത്തിൽ പെട്ട പ്ളാസ്റ്റിക്കുകളും, പേപ്പറും, അതിലെ ഹാർഡ് ബോർഡും പെടും, പുനരുപയോഗത്തിനു കൊണ്ടു പോകും.   ജൈവ മാലിന്യങ്ങൾ ഏതാണ്ട് പതിനായിരം മുതൽ പതിനഞ്ചായിരം രൂപ വരെ വിലയുള്ള ബയോഗ്യാസ് പ്ളാന്റിലിടാം. രണ്ടു കിലോ ജൈവമാലിന്യം ഒരു മണിക്കൂർ വരെ പാചകത്തിന്‌ ഇന്ധനം കിട്ടും.   കുറച്ചു നാളായി പരീക്ഷിച്ചു വിജയിച്ച രീതിയാണിത്.   അതോടൊപ്പം, കടയിൽ നിന്നും വാങ്ങുമ്പോൾ ലഭിക്കുന്ന പ്ലാസ്റ്റിക് കൂടുകൾ വാങ്ങാതിരിക്കുക കൂടി ചെയ്താൽ 90% മാലിന്യവും ഒഴിവാക്കാം.   ഇതൊന്നും നമ്മുടെ കാര്യമല്ല, ജൈവമാലിന്യം തരം തിരിക്കാനും അത് കൈകാര്യം ചെയ്യാനും മടിച്ചിട്ട്, സഞ്ചിയിലാക്കി വഴിയരികിലും, തോടുകളിലും നിക്ഷേപിക്കലാണ്‌ എളുപ്പം എന്ന് കരുതി അതു ചെയ്യുകയും, ഫേസ് ബുക്കിലും മറ്റു മാദ്ധ്യമങ്ങളിലും രോഷം കൊള്ളലാണ്‌ തങ്ങളുടെ പൗരധർമ്മം എന്നു വിചാരിക്കുന്നവർ ഉള്ളിടത്തോളം മാലിന്യം പ്രശ്നം തന്നെ.   ഇതോടൊപ്പം ചേർത്തു വായിക്കേണ്ട ഒന്നാണ്‌,, സെപ്റ്റിക് ടാങ്ക് മാലിന്യം. ഇരുട്ടു വീണാൽ റോഡിലും പാടത്തും, തോട്ടിലും, കക്കൂസ് മാലിന്യം തള്ളുന്നതു പതിവായിരിക്കുന്നു. എന്നാൽ ഈ വാർത്ത പ്രാധാന്യത്തോടെ പ്രസിദ്ധീകരിക്കുന്ന പത്രത്തിന്റെ ക്ളാസിഫൈഡ് പരസ്യത്തിൽ പകുതിയും സെപ്റ്റിക് ടാങ്ക് ക്ളീൻ ചെയ്യുന്നവരുടേതാകും.   ഈ മാലിന്യം മുഴുവൻ എന്തായാലും ഇതു കോരുന്നവർ കുടിക്കില്ല എന്ന് എല്ലാവർക്കും അറിയാം.   വല്ലപ്പോഴും കൈയിൽ കിട്ടുന്നവരെ ശിക്ഷിക്കാൻ ഒരുങ്ങുന്നതിനു പകരം, ഈ മാലിന്യം പ്രോസസ് ചെയ്യാൻ സൗകര്യമൊരുക്കിയവർക്കു മാത്രം ഈ പണി ചെയ്യാൻ അനുമതി നല്കിയാൽ പ്രശ്നം തീരും. ലളിതമായി.   പക്ഷേ ആർക്കും ലളിതമായ പരിഹാരമൊന്നും വേണ്ടല്ലോ.   കുടിവെള്ളം ടാങ്കറിൽ നല്കുന്നവർ ഇത്തരത്തിൽ അനിയന്ത്രിതമായി രംഗം വഷളാക്കിയപ്പോൾ ചെയ്തതു പോലെ ഇതും ചെയ്യാം.   എന്തു സാധനവും പ്ലാസ്റ്റിക് കൂടിൽ നിറച്ചാണ്‌ നമുക്ക് ലഭിക്കുന്നത്. കാരിബാഗുകൾ നമുക്ക് വാങ്ങാതിരിക്കാം, പക്ഷേ നന്മ സ്റ്റോറിൽ പോലും എല്ലാം പായ്ക്ക് ചെയ്തിരിക്കുന്നത് പ്ളാസ്റ്റിക്കിൽ. ഷർട്ടു മുതൽ ബനിയൻ വരെ എന്തും പ്ളാസ്റ്റിക്കിൽ പൊതിയുന്നു. ടിവിയും, ഫ്രിഡ്ജും പ്ളാസ്റ്റിക്കിൽ പൊതിഞ്ഞാണ്‌ ബോക്സ്സിൽ വയ്ക്കുന്നത്. ബയോ ഡേഗ്രേഡബിൾ ആയ വസ്ത്തുക്കളിലേ പായ്ക്കിങ്ങ് അനുവദിക്കൂ എന്ന് നിയമം വന്നാൽ ഈ പ്രശ്നവും തീരും.   പക്ഷേ ആർക്കും ഒരു പ്രശ്നവും തീർക്കണ്ടല്ലോ, ചർച്ച ചെയ്താൽ മതി, അതാണല്ലോ മലയാളിയുടേ ഫേവറിറ്റ് പാസ്റ്റ് ടൈം.       തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-52916268924449991892013-05-16T09:36:00.000-07:002013-07-09T09:55:53.413-07:00
Corruption in Railways - 3
റയിൽവേയിൽ ഉന്നത ഉദ്യോഗസ്ഥ ദമ്പതികളായി ഉണ്ടായിരുന്ന മലയാളികൾ അക്കാലത്ത് ദക്ഷിണ റയിൽവേയിൽ പരിഹാസ കഥാപാത്രങ്ങളായിരുന്നു.  മദ്രാസിൽ നിന്നും പുറപ്പെടും മുൻപ് വഴി നീളെ സ്റ്റേഷനുകളിലേക്ക് സന്ദേശം പോകും, ആർക്കോണത്തു നിന്ന് ചായയും വടയും, ജോളാർപേട്ടയിൽ നിന്ന് ഇഡ്ഡലിയും സാമ്പാറും, ചട്ട്ണിയും.  സാംബാർ വലിയ പാത്രത്തിൽ വേണം, ബാകി വരുന്നത് വീട്ടിൽ കൊണ്ടുപോകാൻ, വീട്ടിൽ ചെന്നും കഴിക്കണമല്ലോ.  സേലത്ത് ചായ, ഫ്ളാസ്കിൽ തന്നെ വേണം.  എറണാകുളത്ത് ട്രയിനെത്തൊമ്പോൾ കാറോ ജീപ്പോ വരണം, വീട്ടിൽ പോകാൻ, പെട്ടിയെടുക്കാൻ ഖലാസ്സികൾ വരണം, അവരുടെ മേൽ നോട്ടത്തിന്‌ പെർമനന്റ് വേ ഇൻസ്പെക്ടർ.  ഭർത്താവിനെ കടത്തിവെട്ടും ഭാര്യ.  പെഷനായിക്കഴിഞ്ഞ് ഭർത്താവ് നടക്കാനിറങ്ങും, രാവിലെ. എറണാകുളം സൗത്തിലേക്കാണ്‌ നടത്തം.  ഓരോ ആഫീസിലായി കയറും, ഫോൺ ചെയ്യാൻ. രാത്രി മുതൽ കരുതി വച്ചിരിക്കുന്ന വിളികൾ മുഴുവൻ ഓരോ ഓഫീസിലേയും ഫോണുകളിലായി വിളിച്ചു തീർക്കും.  സ്വാമിയുടെ നടപ്പുദീനം പേടിച്ച് അക്കാലത്ത എറണാകുളം സൗത്തിലെ ഓഫീസുകളിലെല്ലാം ഫോണുകൾക്ക് ലോക്കു പീറ്റിപ്പിച്ചിരുന്നു. തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-84062351844437846782013-05-16T09:34:00.000-07:002013-07-09T09:56:34.199-07:00
Corruption in Railways - 2
റയിൽവേ ഇലക്ട്രിഫിക്കേഷൻ ഗ്രൂപ് 20 & 21 ടെൻഡർ തുറന്നു കഴിഞ്ഞ കാലം. 20 എന്നാൽ ജോളാർപേട്ട മുതൽ സേലം വരെ, 21 സേലം മുതൽ ഈറോഡ് വരെ.   അക്കൊല്ലം ഫണ്ട് കോറിൽ (സെന്റ്രൽ ഓർഗനൈസേഷൻ ഫോർ റയിൽവേ ഇലക്ട്രിഫിക്കേഷൻ - അലഹബാദിലാണ്‌ അതിന്റെ ആഫീസ്) നിന്നും അനുവദിക്കാൻ സാദ്ധ്യതയില്ല എന്നു ഊഹാപോഹങ്ങൾ വ്യാപകം.   8.5 കോടി രൂപ എങ്കിലും അനുവദിച്ചില്ലെങ്കിൽ സി.പി.എം. പോസ്റ്റ് സാങ്ങ്ഷൻ ഉണ്ടാവില്ല. ഗ്രൂപ് 20 ടെൻഡർ ലോവസ്റ്റ് എസ്.എ.ഇ എന്ന കമ്പനി, ഗ്രൂപ് 21 - എൽ. ആൻഡ് ടി ലോവസ്റ്റ്.   നിലവിലുള്ള സി.പി.എമ്മിന്‌ പേടി, ഫണ്ട് വന്നില്ലെങ്കിൽ അയാൾ വല്ല ഗുവഹട്ടിക്കും ട്രാൻസ്ഫറാകും. ആൾ തമിഴനാണ്‌.   ദൈവങ്ങളുടെ സഹായം തേടാം എന്നായി അദ്ദേഹം. തിരുപ്പതി വെങ്കിടേശനാണല്ലോ ഫണ്ടിന്റെ ദൈവം, അതു കൊണ്ട് തിരുമലയിൽ പടിപൂജ തന്നെ നടത്താം എന്ന് തീരുമാനം. കോറിൽ ഫണ്ട് അലോക്കേഷൻ വരുന്നതിന്റെ തലേദിവസം തന്നെ വേണം താനും.   എൽ ആൻഡ് ടി സൈറ്റ് എഞ്ചിനീയർക്ക് ഫോൺ പോയി. പടിപൂജ നടത്തണം, വേണ്ട അറേഞ്ച്മെന്റ് ചെയ്യുക.   അയാൾ ഉടനേ പടിപൂജ ബുക്കു ചെയ്തു. എ.സി കാറുകൾ, ഭക്ഷണം, വെള്ളം എല്ലാം തയ്യാറാക്കി. സി.പി.എം. അയാളുടെ കുടുംബം, അസ്മാദികൾ എല്ലാവരുമായി തിരുമലക്ക് യാത്ര പോയി, അകമ്പടി എൽ ആൻഡ് ടി സ്റ്റാഫ്, സൈറ്റ് എഞ്ചിനീയർ, പരിവാരങ്ങൾ.   തിരുമലയിലെത്തി, സ്വാമിയുടെ (സി.പി.എം പട്ടരാണേ) പേരിൽ 15000 രസീതു കീറി, പണമടച്ചതു സ്വാഭാവികമായും എൽ ആൻഡ് ടി, പടിപൂജ, സ്വാമിയുടെ മേൽ അതിനുള്ള അഭിഷേകം എല്ലാം നടത്തി സന്തോഷമായി തിരികെ.   അടുത്ത ദിവസം ഞങ്ങൾ ഓഫീസിൽ ഇരിക്കുമ്പോഴാണ്‌ മെസേജ് വരുന്നത്.   8.5 കോടി അലോക്കേഷൻ ആയി, എൽ ആൻഡ് ടി ക്ക് കോണ്ട്രാക്റ്റ് അവാർഡായി. പക്ഷേ സ്വാമിക്ക് അലഹബാദിലേക്ക് സ്ഥലം മാറ്റമുണ്ട്.   ഭഗവാൻ രസീതു നോക്കിയല്ല അനുഗ്രഹിക്കുന്നതെന്ന് ഞങ്ങളുടെ ഓഫീസ് സൂപ്രണ്ട് അർദ്ധനാരീശ്വരൻ പറഞ്ഞത് ആരും എതിരിത്തില്ല. തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-31282469961962849502013-05-16T09:11:00.000-07:002013-05-16T09:11:27.261-07:00
റയിൽവേ അഴിമതി - 1
റയിൽവേ അഴിമതി വാർത്തകളിൽ നിറഞ്ഞപ്പോൾ എഴുതണമെന്നു കരുതിയതായിരുന്നു, സമയം കിട്ടിയില്ല.    റയിൽവേയിൽ ഒരു ലവലിനു മുകളിലോട്ടുള്ള ആപ്പീസറന്മാർക്ക് പത്തു പൈസ ചിലവക്കാൻ മടിയാണ്‌, അതു വേണ്ടി വന്നിരുന്നുമില്ല.    ഈറോഡിനടുത്ത് ഊത്തുക്കുളി എന്നൊരു സ്ഥലമുണ്ട്, അവിടെയാണ്‌ തമിഴ്നാട്ടിൽ കിട്ടുന്നതിൽ ഏറ്റം നല്ല വെണ്ണ കിട്ടുന്നത്. ഊത്തുക്കുളി വെണ്ണമാത്രം കഴിക്കുന്ന ചില ആപ്പീസറന്മാരുണ്ടായിരുന്നു അന്ന് മദ്രാസിൽ.     ഞങ്ങളുടെ ഹെഡ്ക്വാർട്ടേഴ്സിൽ ഒരു സി.പി.എം (ചീഫ് പ്രൊജറ്റ് മാനേജർ) ഊത്തുക്കുളി വെണ്ണയേ കഴിക്കൂ. അന്ന് സേലത്തെ ആപ്പീസിലേക്ക് എല്ല്ലാ ആഴ്ചയും ഫോൺ വരും, എ.ഇ.ഇ, ഡി.ഇ.ഇ, ഇത്യാദി ജൂണിയർ ആപ്പീസറന്മാരാണ്‌ ഇരകൾ, നേരിട്ട് വിളിക്കില്ല, സി.എ (കോൺഫിഡൻഷ്യൽ അസിസ്റ്റന്റ്) ആണ്‌ വിളിക്കുക.    രണ്ടു കിലോ ഊത്തുക്കുളി വെണ്ണ ഇന്നത്തെ ഈറോഡ് എക്സ്പ്രസിൽ എ.സി അസിസ്റ്റന്റ് വശം കൊടുത്തയക്കുക.    കൊടുക്കാതിരിക്കാൻ പറ്റില്ല, സി.ആർ മുതൽ ഈ സാറിന്റെ കയ്യിലായതു കൊണ്ട്.    ഒരു ദിവസം ഇങ്ങനെ ഒരു ഫോൺ എ.ഇ.ഇ ക്ക് വരുമ്പോൾ ഈയുള്ളവൻ അദ്ദ്യത്തിന്റെ ക്യാബിനുള്ളിലുണ്ടായിരുന്നു.    പാവം എ.ഇ.ഇ ദയനീയമായി പറഞ്ഞു, രണ്ടു കിലോയും സി.പി.എമ്മിന്‌ ആകണമെന്നില്ല, ഒന്ന് സി.എയ്ക്ക് ആയിരിക്കും, പക്ഷേ ആരോട് ചോദിക്കാൻ. വാങ്ങി അയക്കുക തന്നെ.     തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-36230465042860689252013-05-04T09:23:00.001-07:002013-05-04T09:23:21.363-07:00
സരബ്ജിത് സിങ്ങിന്റെ മരണത്തിന്‌ ഉത്തരവാദികളാര്‌?
സരബ്സിങ്ങിന്റെ മരണം വേദനയാവുമ്പോൾ ഇന്ത്യാക്കാരന്റെ മനസ് തിളക്കുന്നതിൽ അല്ഭുതമൊന്നുമില്ല.   പകരം ജീവനുവേണ്ടി ഉയരുന്നത് സ്വരങ്ങൾ മാത്രമല്ല എന്ന്, മുൻപട്ടാളക്കാരൻ വിനോദ് കുമാറും തെളിയിച്ചു. ഇതു കൊണ്ട് തീരും എന്ന് ആരും വിചാരിക്കുന്നില്ല, കണ്ണൂർ മോഡൽ മൽസരം ഇരു രാജ്യത്തും നടക്കും. ബലിയാകാൻ രണ്ടു രാജ്യത്തും ശത്രുവിന്റെ പ്രജകൾ തടവുകാരായി ഉണ്ടല്ലോ ധാരാളം.   കൗടില്ല്യന്റെ കാലത്തിനു മുൻപേ ശത്രുവിന്റെ രാജ്യത്ത് ചാരപ്പണിക്ക് ആളെ അയക്കുന്നത് സാധാരണാമായിരുന്നു. സരബ്ജിത് സിങ്ങ് ചാരനായിരുന്നു എന്നതിൽ ആർക്കെങ്കിലും സംശയമുണ്ടായിരുന്നെങ്കിൽ മനോമോഹനൻന്റെ വീരപുത്രൻ പ്രയോഗത്തോടെ അതു തീർന്നു.   ഇവിടെയുള്ള ചാരന്മാരെയെല്ലാം പറ്റുമെങ്കിൽ വിചാരണ കൂടാതെ തൂക്കികൊല്ലണം എന്നാണ്‌ മിക്കപേർക്കും ആഗ്രഹം, നമ്മുടെ പ്രജകൾ പാക്കിസ്ഥാനിലുണ്ടെങ്കിൽ എല്ലാവർക്കും നിഷാൻ - ഇ - പാകിസ്ഥാൻ അല്ലെങ്കിൽ നിഷാൻ - ഇ - അസം എങ്കിലും കൊടുത്ത് വാഗാ അതിർത്തിയിൽ കൊണ്ടുവന്നു വിടണമെന്നും.   കുറച്ചുനാൾ മുൻപ് ഒരു പാകിസ്ഥാൻ മന്ത്രിയും സരബ്ജിത് സിങ്ങിന്റെ പാക്കിസ്ഥാൻകാരനായ വക്കീലും കൂടി നടത്തിയ നിരന്തര ശ്രമങ്ങൾക്കൊടുവിൽ സരബ്ജിത് സിങ്ങിന്റെ വിടുതൽ ഉത്തരവ് 2012 മേയ് 28 ന്‌ ഒപ്പിട്ടിരുന്നു. എന്നാൽ അവസാന നിമിഷം പാക്കിസ്ഥാനികൾ മലക്കം മറിഞ്ഞ് പകരം സുർജിത് സിങ്ങ് എന്ന ആളെയാണ്‌ വിട്ടത്.   സുർജിത് സിങ്ങും ഇന്ത്യൻ ചാരൻ ആണെന്നും, പാക്കിസ്ഥാനിൽ നടന്ന ഭീകരപ്രവർത്തനങ്ങളുടെ പേരിൽ വധ്ശിക്ഷക്കു വിധിക്കപ്പെട്ട ആളായിരുന്നു. ഇതേ കുറ്റം തന്നെയാണ്‌ സരബ്ജിത് സിങ്ങിന്റെ മേലും ആരോപിക്കപ്പെട്ടിരുന്നത്.   ഇവരെല്ലാം ഈ കുറ്റങ്ങൾ വ്യാജമായി ആരോപിക്കപ്പെട്ടതാണെന്നും, തങ്ങൾ നിരപരാധികൾ ആണെന്നും എന്നും തറപ്പിച്ചു പറഞ്ഞിരുന്നതാണ്‌.   എന്നാൽ വിമോചിതനായി വാഗാ അതിർത്തി കടന്ന ഉടൻ, സുർജിത് സിങ്ങ് താൻ ചാരൻ തന്നെയായിരുന്നുവെന്നും, തടവിൽ കിടന്ന കാലത്തെ ശമ്പളത്തിന്‌ അർഹനാണെന്നും പ്രഖ്യാപിച്ചു. ഇയാളുടെ കുറ്റസമ്മതം ഇന്ത്യൻ മാദ്ധ്യമങ്ങൾ പൊലിപ്പിച്ചു കാട്ടിയതോടെ, ഇവർ നിരപരാധികളാണെന്നും ഇവരെ മോചിപ്പിക്കണമെന്നും വാദിച്ചിരുന്ന പാക്കിസ്ഥനിലെ മനുഷ്യാവകാശപ്രവർത്തകർ വെട്ടിലാവുകയും, രംഗത്തു നിന്നും പിന്മാറുകയും ചെയ്തു.   അതോടെ മോചനത്തിനുള്ള സരബ്ജിത് സ്ങ്ങിന്റെ എല്ലാ വഴികളും അടഞ്ഞു.   സരബ്ജിത് സിങ്ങിന്റെ മരണത്തിന്‌ ഉത്തരവാദികൾ അദ്ദേഹത്തിന്റെ തലയടിച്ചുപൊളിച്ച പാക്കിസ്ഥാനികളും അവർക്ക് ഒത്താശ ചെയ്ത പാക്കിസ്ഥാൻ ജയിലധികൃതരും മാത്രമല്ല. വാഗ അതിർത്തി കടന്ന ഉടനേ സുർജിത് സിങ്ങിനെ ഡിബ്രീഫ് ചെയ്യേണ്ടിയിരുന്ന ഇന്ത്യൻ രഹസ്യാന്വേഷണ വിഭാഗവും, കിട്ടിയ സമയത്ത് ആളാവാൻ വിടുവായടിച്ച സുർജിത് സിങ്ങും, ആ വാർത്ത ആഘോഷിച്ച ഇന്ത്യൻ മാദ്ധ്യമങ്ങളും സരബ്ജിത് സിങ്ങിന്റെ രക്തത്തിന്‌, ജീവന്‌ ഉത്തരവാദികളാണ്‌.   മനോമോഹനനോ, അദ്ദേഹത്തിന്റെ സർക്കാരിനോ ഇത്തരം കാര്യത്തിൽ ഒന്നും കാര്യമായി ചെയ്യാനുണ്ടായിരുന്നില്ല ഈ അവസാന ദിനങ്ങളിൽ. കാര്യങ്ങൾ 2010 ജൂണിലേ കൈവിട്ടു പോയിക്കഴിഞ്ഞിരുന്നു.   മറ്റൊരു കാര്യം ഈ നാട്ടിലെ സാംസ്കാരിക പ്രവർത്തകരുടെ അബദ്ധധാരണകളാണ്‌. ഇടക്ക് ഏതെങ്കിലും ഒരു കലാകാരനെ കെട്ടിയെഴുന്നെള്ളിച്ചുകൊണ്ടു വന്നിട്ട് ഒരു ഗീർവാണമുണ്ട്. ശത്രുത ഗവണ്മെന്റുകൾക്കാണ്‌. ജനങ്ങൾ സമാധാനം ആഗ്രഹിക്കുന്നു. പാക്കിസ്ഥാനികളും ഇന്ത്യക്കാരും സമാധാനം ആഗ്രഹിക്കുന്നു എന്നൊക്കെ.   തരം കിട്ടിയാൽ പരസ്പരം കടിച്ചുകീറാൻ നില്ക്കുന്ന വന്യമൃഗങ്ങളാണ്‌ അതിർത്തിക്കിരുവശവും എന്ന സത്യം ഈ ബ്രോയിലറുകൾക്കല്ലാതെ എല്ലാവർക്കും ഉറപ്പിക്കാൻ ഈ ആക്രമണങ്ങൾ കാരണമാകുന്നു.       തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-39904430449928994692013-04-29T05:22:00.001-07:002013-04-29T05:23:25.178-07:00
അപ്പർ കുട്ടനാടിന്റെ ഗേറ്റ്‌വേ ആയിരുന്നു കാരക്കൽ. കുട്ടനാട്ടിൽ നിന്നും തിരുവല്ല ചന്തയിലേക്ക് തലച്ചുമടായും, കിഴക്കിന്റെ വെനീസിൽ നിന്നും തിരുവല്ലയിലേക്കും, ഇവിടെ നിന്നും ആലപ്പുഴയിലേക്കും ചരക്കുകളുമായി നമ്മൂടെ സ്വന്തം ചരക്കു വള്ളങ്ങൾ വന്നടുത്തിരുന്നതും പൂറപ്പെട്ടിരുന്നതുമായ തുറമുഖമായിരുന്നു, കാരക്കൽ.   വട്ടക്കഴുത്തുള്ള നരച്ച ജുബ്ബയും, കള്ളിമുണ്ടുമണിഞ്ഞ കാരക്കൽ പൗരന്മാർ, തെക്കൻ പ്രദേശങ്ങളിൽ നിന്ന് ശേഖരിക്കുന്ന വാഴ് ഇലകളൂം കുലകളുമായിരുന്നു, ആലപ്പുഴയിലേക്ക് കയറ്റി അയക്കപ്പെട്ടിരുന്ന ചരക്കുകൾ. കാരക്കൽ നിന്നും വള്ളമെത്തിയില്ലെങ്കിൽ അന്ന് ആലപ്പുഴയിലെ ഹോട്ടലുകളിൽ അന്നം മുട്ടുമായിരുന്നു.   റ്റി.സി.മാത്യൂസിലേക്കുള്ള തുണിത്തരങ്ങളും പ്രഭുവിനുള്ള പേപ്പറും ബുക്കുകളും ആലപ്പുഴ സേട്ടുമാർ അയക്കുന്നതും കാരക്കൽ വഴി.   ദിവസവും രണ്ടു വള്ളങ്ങൾ വീതം ആലപ്പുഴക്ക് പുറപ്പെട്ടിരുന്ന വായനശാലക്കടവിലിപ്പോൾ ചീഞ്ഞ വാഴപ്പിണ്ടികൾ നിറഞ്ഞുകിടക്കുന്നു.   നിറയെ ചരക്കുമായി വള്ളങ്ങൾ ഒഴുകിയിരുന്ന കാരക്കൽ തോട്ടിൽ പ്ളാസ്റ്റിക് കുപ്പികളും, ചവറും നിറഞ്ഞ് വെള്ളം പോലും ഒഴുകാതെയായി.   ഈ കാരക്കലിലും പഴയ കാരക്കൽ മല്ല്ന്മാരുടെ കാരക്കലാണ്‌, ചക്രം ചവിട്ടിയിരുന്ന കുട്ടിയെ (പേരാണ്‌ കുട്ടി, ആള്‌ വലിയതാണ്‌), ഇരുന്ന വച്ചുകെട്ടോടെ അടുത്ത കണ്ടത്തിലേക്കെറിഞ്ഞ്, പന്ത്രണ്ടിലചക്രം ഒരു കയ്യിൽ തൂക്കി, അതിന്റെ പത്തായം മണ്ണിൽ നിന്നും മറുകയ് കൊണ്ടിളക്കി എടുത്ത്, രണ്ടും കൂടി ഒരേ സമയം എടുത്ത് നടന്ന് സ്വന്തം പുരയിടത്തിലിട്ട മത്തായി, അതും 70 വയസിൽ.   ചുമടുതാങ്ങിയുടെ മേശക്കല്ല്, വെറുതേ തോളിൽ താങ്ങി പാടവരമ്പത്തെ വഴുക്കുന്ന ചെളിയിലൂടെ നടന്ന്, വഴിപ്പടിയാക്കിയ അരങ്ങൻ പറമ്പിൽ മൂപ്പീന്ന്.   വള്ളക്കാരുടെ കയ്യിൽ നിന്നും ചട്ടമ്പി ഫീസ് വാങ്ങാൻ വന്ന, പുളിങ്കുന്നുകാരനെ, തൂക്കി വള്ളപ്പടിയിലടിച്ച തിരുവങ്കാവൻ.   ഈ തിരുവങ്കാവൻ ഒരു ചരിത്ര പുരുഷനാണ്‌. മലങ്കര സഭയിലെ ഒരേട് തിരുവങ്കാവനു വേണ്ടി നീക്കി വച്ചിരിക്കുന്നു, ആനപ്പാപ്പിയോടൊപ്പം.   അന്ന് മെത്രന്മാരെ വിടുവിക്കാൻ ആനപ്പാപ്പിയും തിരുവങ്കാവനുമൊരുമിച്ചായിരുന്നു പോയത്. കാര്യം സാധിച്ചു കഴിഞ്ഞപ്പോൾ നടന്ന വിരുന്നിൽ, അല്പം കരുതലെടുത്ത തിരുവങ്കാവൻ രക്ഷ്പ്പെട്ടു, കിറുങ്ങിപ്പോയ ആനപ്പാപ്പി പക്ഷേ കുടുങ്ങിപ്പൊയി എന്ന് ഞങ്ങളുടെ പഴമക്കാർ പറയും. ആനപ്പാപ്പിയും ഈ നാട്ടുകാരൻ തന്നെ, കാരക്കലല്ല, അടുത്ത കരക്കാരൻ.   തിരുവങ്കാവന്റെ മറ്റൊരു വീരകൃത്യത്തിൽ പൊലീസ് ഇൻസ്പെക്ടർ മരിയാർപുതത്തെ രക്ഷിച്ചതും പെടും. ആലപ്പുഴയെ വീരപ്പിച്ച വീരൻ പോലീസ് ഇൻസ്പെക്ടറായിരുന്നു, മരിയാർപുതം, ജനം പക്ഷേ അദ്ദേഹത്തെ മരിയാർ പൂതമെന്നു വിളിച്ചു. ഏതോ ചട്ടമ്പി സംഘത്തിന്റെ അടിയേറ്റു വീണ മരിയാർപുതത്തിനെ തോളിലെടുത്ത് കായലിൽ ചാടി രക്ഷപെടുത്തിയ തിരുവങ്കാവന്റെ സരക്ഷകനായി മരിയാർപുതമെന്ന് പഴയ കഥ.   വൈദ്യുതി വരും വരേക്കും കാരക്കലിന്റെ രാത്രികൾ അറുകൊലകളും മാടന്മാരുടേയും കസ്റ്റഡിയിലായിരുന്നു. ചുടലമാടന്മാരുടേയും രക്ത യക്ഷിമാരുടേയും വരത്തുപോക്കുകളിൽ ഞടുങ്ങി വിറച്ചു പാവം കാരക്കല്ക്കാർ നടുങ്ങിപ്പനിച്ചു. മണൽ തെളിഞ്ഞ വഴികളിൽ പാതിരാത്രികളിൽ ആനമറുതകളുടെ ഭീമശരീരം ഉരയുന്ന ശബ്ദവും, യക്ഷികളൂടെ ചിലങ്കക്കിലുക്കവും, വരത്തുപോക്കു നടത്തുന്ന ഭദ്രകാളിയുടെ അരമണിക്കിണുക്കവും പാതയോരത്തെ വീടുകളിൽ കിടക്കുന്നവരുടെ ഉറക്കം കെടുത്തി.   പേടികൊണ്ടു നട്ടം തിരിഞ്ഞ നാട്ടുകാർ വഴിയരികിൽ ഗീവർഗീസ് പുണ്യാളച്ചനെ ഒരു കുരിശടിയിലാക്കി പ്രതിഷ്ടിച്ചു, പിന്നെ എല്ലാ മാടന്മാരേയും മറുതകളെയും ചിതറിച്ച് പുണ്യാളച്ചന്റെ കുതിരയുടെ കുളമ്പടികൾ മുഴങ്ങി. കാരക്കല്ക്കാർ അശ്വാസത്തിന്റെ ഉറക്കമുറങ്ങാൻ തുടങ്ങി.   കാരക്കല്ക്കാരുടെ സമാധാനത്തിനായി എന്നും പാതിര കഴിയുമ്പോൾ പുണ്യാലച്ചൻ കുതിര സവാരിക്കിറങ്ങും.   കറന്റും തെരുവു വിളക്കും വന്നു കഴിഞ്ഞാണ്‌ പുണ്യാളച്ചൻ ഒന്നു കിടന്നുറങ്ങാൻ തുടങ്ങിയതെന്നു പറയാം.   കാരക്കൽ ചരിതം തുടരാനുള്ളതാണ്‌  തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-29456650174693171732013-04-13T21:26:00.002-07:002013-04-13T21:26:42.359-07:00
ഒരു വിഷു കൂടി. മലയാളിയുടെ എല്ലാ അഘോഷങ്ങൾ പോലെ ഇതും കച്ചവടമായെന്ന് ഒരു സംശയം.   കടയിൽ നിന്നു വാങ്ങിയ കണിക്കൊന്നയും വളരാൻ വിടാതെ പിഞ്ചിലേ അറുത്ത ചക്കയും, പിന്നെ ഇതാ ഒരു വിഷുക്കണിയെന്ന് ഫേസ് ബുക്കിൽ പോസ്റ്റ് ചെയ്യപ്പെട്ട സ്വർണ്ണ നാണയങ്ങളുടേയും ആയിരത്തിന്റെ നോട്ടുകളുടേയും ചിത്രങ്ങളും.   ഗൃഹാതുരത്വവും പൊങ്ങച്ചക്കാഴ്ചകളാകുന്ന മലയാളത്തനിമ.   ഒരു ഇന്റ്രോസ്പെൿഷൻ, മുൻവിധികളില്ലാതെ ഒരു തിരിഞ്ഞുനോട്ടം നമുക്ക് എന്നാണ്‌ സാദ്ധ്യമാകുക.   അതിരുകളില്ലാതെ കമ്പോളവത്കരണത്തിനു കീഴടങ്ങുകയും, കമ്പോളത്തിലെ ഭോഗങ്ങളിൽ മതികെട്ട് രമിക്കുമ്പോഴും പുരോഗന മുഖംമൂടി ഉളുപ്പില്ലാതെ അണിയുന്നു.   ഒന്ന് അലോസരപ്പെടുത്തുന്ന അഭിപ്രായം പറയുന്നവന്റെ ചോരക്കായി അട്ടഹസിക്കുന്നു.   ഒരു നിയമവും പാലിക്കാതിരിക്കുമ്പോഴും മറ്റുള്ളവരുടെ വഴിവിട്ട പോക്കിൽ വിലപിക്കുന്നു.   എട്ടും പൊട്ടും തിരിയാത്ത കുഞ്ഞുങ്ങളെ പ്രലോഭിപ്പിച്ച് ഞെരിച്ചു കളയുന്ന നരാധമന്മാർക്ക് ഓശാന പാടുന്നു.   ആ ചതഞ്ഞ ജീവിതങ്ങളെ പുറം കാലു കൊണ്ട് ചവിട്ടി എറിഞ്ഞിട്ട്, സ്വയം കൃതാനർത്ഥം അനുഭവിക്കുന്ന വേതാളങ്ങ്ളുടെ തിരിച്ചു വരവിനു പ്രാർത്ഥിക്കുകയും ആ വരവുകൾ ആഘോഷിക്കുകയും ചെയ്യുന്നു.   ഇന്നലെ മദ്യലഹരിയിൽ മുത്തശ്ശി തീ കൊളുത്തിയ ഒരു കുഞ്ഞു പെൺകുട്ടിയുടെ മരണം വിഷുക്കാഴ്ചകളുടെ മുന്നോടിയായി നമ്മൾ വായിച്ചു.   അമ്മ മരിച്ച്, അഛൻ ഉപേക്ഷിച്ചു പോയ ആ കുഞ്ഞിനെ ഇനി, മദ്യ ലഹരി വിട്ടപ്പോഴാണോ മുത്തശ്ശി തീ കൊളുത്തിയത്. നരാധമന്മാർക്ക് വിട്ടുകൊടുക്കാതിരിക്കുന്നതിന്‌ അവർ സ്വബോധത്തിൽ ആയിരിക്കുമോ ആ കടുംകൈ ചെയ്തത്.   തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-33278530877646354412013-04-06T00:05:00.001-07:002013-04-06T00:05:10.106-07:00
ആരെന്തു പറഞ്ഞാലും മലയാളികൾക്കെല്ലാം തമിഴനെ പുഛമാണ്‌.   ഓണാഘോഷം നടത്തുമ്പോഴും പാടുന്നത് തമിഴ് പാട്ടാണെങ്കിലും എ.ആർ.റഹ്മാനെ മുതൽ ശുദ്ധസംഗീതത്തിന്റെ പേരിൽ നമ്മൾ കുറ്റപ്പെടുത്തും.   തമിഴന്റെ വൃത്തിയില്ലായ്മ, താരാരാധന (നാട്ടിലെങ്ങും ഫാൻസ് അസോസിയേഷന്റെ ബോർഡ് നിരന്നു കഴിഞ്ഞിട്ടും ആയിനത്തിൽ തമിഴനെ കുറ്റപ്പെടുത്തുന്നതിനു കുറവൊന്നുമില്ല), അവന്റെ കറുത്ത നിറം ഏതും നമുക്കു പിടിക്കില്ല.   തമിഴന്റെ കറുത്ത നിറം, അതാണ്‌ നമ്മെ ഏറ്റം അലോസരപ്പെടുത്തുന്നതെന്നു തോന്നിയിട്ടുണ്ട്. നമുക്ക് പാലിന്റെ നിറം, നല്ല ഗോതമ്പിന്റെ നിറം എന്തിന്‌ സ്വർണ്ണത്തിന്റെ നിറം എന്നിങ്ങനെയാണ്‌ പ്രിയം. (നല്ല ഗോതമ്പിന്റെ നിറം എന്ന് സ്വയം നെഗളിച്ച സംവൃതയുടെ അമ്മക്ക് മകൾ സ്വർണ്ണക്കുട്ടിയാണ്‌).   തമിഴൻ അവന്റെ ദ്രാവിഡത്തനിമയിൽ കറുത്ത് നില്ക്കുമ്പോൾ, പണ്ടേ വെളുത്തവനെ കാണുമ്പോൾ ആണുങ്ങൾ മടക്കിക്കുത്തഴിച്ചും പെണ്ണുങ്ങൾ മടിക്കുത്തഴിച്ചും വർണ്ണസങ്കരത്തിന്റെ തുടുപ്പ് സ്വന്തമാക്കി.   എനിക്ക് ഏറ്റം പിടിച്ചത് തമിഴന്റെ ഭാഷാ സ്നേഹമാണ്‌.   മദ്രാസിൽ (ചെന്നായയും മദിരാക്ഷിയുമൊക്കെ മലയാളിക്കാണ്‌ അവരിപ്പോഴും മദ്രാസ് എന്നു തന്നെയാണ്‌ പറയുക) വടപഴനി എന്നൊരു സ്ഥലമുണ്ട്. വടക്കുള്ള പഴനിയാണ്‌. അതിനെ വടപഴനി എന്നല്ലാതെ നോർത്ത് പഴനി എന്നോ മറ്റോ ആരും വിളിക്കുന്നതു കേട്ടിട്ടില്ല.   നമുക്കൊരു വടക്കൻ പരവൂർ ഉണ്ട്, നോർത്ത് പരവൂർ എന്നു വിളിക്കും, ചിലപ്പോൾ നോർത്ത് പരൂർ എന്നും. എന്തോ പഴുത്ത് പൊട്ടാറായി നിക്കുന്ന ഒരു തോന്നലാണ്‌ അതു കേൾക്കുമ്പോൾ.   തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-59027245138432902142013-03-01T07:13:00.002-08:002013-03-01T07:13:48.502-08:00
മഹാരാജ്യത്തിലെ സ്ത്രീജനങ്ങൾക്കായി ധനമന്ത്രി പളനിയപ്പൻ ചിദംംബരത്തിന്റെ തെരഞ്ഞടുപ്പു സമ്മാനം നല്കിയ കോൾമയിരിലായിരിലായിരുന്നു ഇന്നലെ ചാനൽ ചർച്ചകളിൽ പങ്കെടുത്ത സ്ത്രീകളെല്ലാം.   സ്ത്രീകൾക്കു വേണ്ടി സ്ത്രീകൾ നടത്തുന്ന സ്ത്രീ ബാങ്ക്. എന്തൊരു ഗംഭീര ഐഡിയ. (ഈ ഐഡിയ പക്ഷേ ഇലൿഷനെ ചേഞ്ച് ചെയ്യുമോ എന്നു കണ്ടു തന്നെ അറിയണം.)    സ്ത്രീകൾ മാത്രം ജോലിയെടുക്കുകയും സ്ത്രീകൾക്കു മാത്രം അക്കൗണ്ടു തുറക്കുകയും ചെയ്യവുന്നതായിരിക്കുമോ ടി ബാങ്ക് എന്ന് പ.ചി. പക്ഷേ തെളിച്ചു പറഞ്ഞില്ല.   നാട്ടിൽ മിക്ക ബാങ്കുകളിലും നല്ല ശതമാനം ജീവനക്കാരും സ്ത്രീകളാണ്‌, കുറഞ്ഞത് ഭൂമി മലയാളത്തിലെങ്കിലും. നഗരങ്ങളിലെല്ലാം, കൗ ബെൽറ്റിലുൾപ്പെടെ അങ്ങനെയാണ്‌. പല ബാങ്കുകളിലും ഏറ്റം ഉയർന്ന സ്ഥാനത്തു വരെ സ്ത്രീകൾ ജോലി ചെയ്തിട്ടുണ്ട്, ചെയ്യുന്നു, ഇനി ചെയ്യുകയും ചെയ്യും.   സ്ത്രീകൾക്കായി സംവരണം ചെയ്യപ്പെടും എന്ന് പ്രതീക്ഷിക്കപ്പെടുന്ന ഈ പുതിയ സ്ത്രീ ബാങ്ക് എങ്ങനെ മറ്റു ബാങ്കുകളേക്കാൾ സ്ത്രീകൾക്ക് പ്രയോജനപ്പെടും എന്ന് തിരുവല്ലഭന്‌ മനസിലായില്ല.   സ്ത്രീകൾക്ക് മാത്രം യാത്ര ചെയ്യാവുന്ന ബസ്, റെയിൽ കോച്ച് എന്നിവയെപ്പോലെയോ, സ്ത്രീ പോലീസ് സ്റ്റേഷനുകൾ പോലെയോ, ബാങ്ക് എന്ത് സൗകര്യം, എക്സ്ക്ലൂസീവിറ്റിയാണ്‌ നല്കാൻ പോകുന്നത്.   റ്റി,വി ചർച്ചയിൽ പങ്കെടുത്ത ഒറ്റ ശിങ്കികൾ പോലും അതേപ്പറ്റി ഒന്നും പറഞ്ഞു കേട്ടില്ല, ഒരു സാധാരണക്കാരിയല്ലാതെ.   അവർ പറഞ്ഞതാണു കാര്യം.   ബാങ്കു വരട്ടെ. സ്ത്രീകൾക്ക് മാത്രമായി പലിശ നിരക്കോ, മറ്റ് ആനുകൂല്യങ്ങളോ തരുമോ എന്നു നോക്കട്ടെ, എന്നിട്ടു പറയാം ഇതു കൊണ്ട് എന്തെങ്കിലും പ്രയോജനമുണ്ടാകുമോ എന്ന്.   ആയമ്മക്കു പ്രണാമം. ഈ സാധാരണ ബുദ്ധിയാണ്‌, ബുജി, അപ്പർ ക്ളാസ് ശിങ്കികൾക്ക് ഇല്ലാതെ പോകുന്നത്.   ഇവരുടെ മുൻപിലാണ്‌ ചിദംംബരത്തേപ്പോലെയുള്ള അഭ്യാസികൾ അടിയറവു പറയുന്നത്.   തിരുവല്ലഭൻhttps://www.blogger.com/profile/04512695932993844833noreply@blogger.com1tag:blogger.com,1999:blog-3974533436530404616.post-24977713945927762692013-02-06T19:37:00.000-08:002013-02-06T19:37:29.156-08:00
ശ്രീ പദ്മനാഭ സ്വാമിക്ഷേത്രത്തിൽ ഈയിടെകണ്ടെടുത്ത നിധിയുടെ ഉടമസ്ഥതയും ഉറവിടവും വിവാദമായിരിക്കുന്നു.   കുറച്ചുനാൾ മുൻപ് ഇന്ത്യാവിഷനിൽ വന്ന ചാനൽ ചർച്ച കൗതുകകരമായിരുന്നു. കണ്ടെടുത്ത നിധി പൊതു സ്വത്താണെന്നും അതു കൈകാര്യം ചെയ്യാൻ തിരുവിതാംകൂർ മുൻരാജവംശത്തിനെ തന്നെ ചുമതലപ്പെടുത്തണമെന്ന അമിക്കസ് ക്യൂരിയുടെ ശിപാർശ തള്ളണമെന്നുമുള്ള പിണറായിയുടെ പ്രസ്താവനയായിരുന്നു വിഷയം.   ചർച്ചയിൽ പങ്കെടുത്ത വിഷ്ണുനാഥ് പ്രതീക്ഷിച്ചതു പോലെ ഹിസ് മാസ്റ്റേഴ്സ് വോയ്സ് തന്നെ പ്ലേബാക് ചെയ്തു.   ആനത്തലവട്ടം തനി തിര്‌വന്തോരംകാരനായി. പിണറായിയും അച്ചുമാമനുമൊക്കെ അതുമിതുമൊക്കെ പറയാം, തിരുവന്തോരത്തുനിന്ന് ഇനിയും ഇലക്ഷനു നില്ക്കേണ്ടതാണ്‌, അതുകൊണ്ട് വഴുകപ്പരുവത്തിൽ അവിടെയുമല്ല ഇവിടെയുമല്ലാതെ ഉരുണ്ടുകളി ശരണം.   ഭാജപാ ലിന്നെ പണ്ടേ രാജഭക്തർ.   ചരിത്രകാരൻ എം.ജി.ശശിഭൂഷൺ കൊട്ടാരരേഖകളിൽ പിടിച്ചാണയിടുന്നയാൾ, പൊന്നുതമ്പുരാന്റെ പേരു പോലും വാലാട്ടാതെ പറയാൻ പറ്റാത്തയാൾ.   എതിർക്കാൻ പാവം മാദ്ധ്യമപ്രവർത്തകൻ ബാക്കി.   വേണാട്ടരചന്മാർ നാടുവാണകാലം സ്വർഗതുല്യമെന്ന് സമ്മതിക്കാൻ തയാറാകാത്ത പാപി. മുലക്കരവും, തലക്കരവും ഒക്കെ പിരിച്ചിരുന്നു എന്നു പറഞ്ഞ ദ്രോഹി, പണ്ടായിരുന്നെങ്കിൽ കഴുവേറ്റാമായിരുന്നു.   ഇതിലൊക്കെ രസം സ്ക്രോൾ ചെയ്യുന്ന പ്രേക്ഷകാഭിപ്രായങ്ങളാണ്‌. കൃത്യമായും വർഗീയമായി ചേരി തിരിയപ്പെട്ടിരിക്കുന്നു കേരളസമൂഹം എന്ന് തർക്കമില്ലാതെ ബോദ്ധ്യപ്പെടുത്തി ആ സ്ക്രോളുകൾ.   വേണാട്ടെയും പിന്നെ തിരുവിതാംകൂറിലേയും പൊന്നു തമ്പുരാക്കന്മാർ മറ്റേതു രാജാക്കന്മാരേയും പോലെ പ്രജകളെ പിഴിഞ്ഞും പീഢിപ്പിച്ചും സ്വത്തു ചേർത്തിരുന്നു എന്നത് ചരിത്രമാണെങ്കിലും ഇനി പറയാൻ പറ്റില്ല. ചരിത്രവും സത്യവുമെല്ലാം മോബോക്രസി തീരുമാനിക്കുന്ന അസുരകാലമാണല്ലോ ഇപ്പോൾ.   ഈ രാജാക്കന്മാരെക്കുറിച്ച് തിരുവല്ലഭൻ മുൻപ് ഒരു പോസ്റ്റിട്ടിരുന്നു.   ബി.ജെ.പി യും എൻ.എസ്.എസ്സും എല്ലാം പറയുന്നത് സ്വത്ത് പദ്മനാഭന്റെയാണ്‌, അത് ക്ഷേത്രത്തിൽ തന്നെ സൂക്ഷിക്കണമെന്നാണ്‌. ആ നിലവറയിൽ തന്നെ തിരികെ വച്ച് എന്നത്തേക്കുമായി പൂട്ടണം എന്ന അഭിപ്രായവും കേട്ടു. ക്ഷേത്രാവശ്യം കഴിഞ്ഞാൽ ബാക്കി പൊതു നന്മക്ക് ഉപയുക്തമാക്കാമെന്ന് പിണറായി.   എന്തയാലും പൊതു ഖജനാവിന്‌ ആ പണം വേണ്ട. കുഴിച്ചിടുകയോ വീതിച്ചെടുക്കുകയോ എന്തും ചെയ്യാം.   ആ പണത്തിന്‌ ചോരയുടെ മണമുണ്ട്.   നിധി മലയാളിക്കു വേണ്ട.    തിരുവല്ലഭൻhttps://www.blogger.com/profile/04512695932993844833noreply@blogger.com2tag:blogger.com,1999:blog-3974533436530404616.post-27719806808913456652013-01-18T08:56:00.002-08:002013-01-18T08:56:40.459-08:00
ചില ചിന്തകൾ - ചിതറിയത്.
ഭൂസമരം     മാർക്സിസ്റ്റ് പാർട്ടിയുടെ ഭൂസമരം അവസാനിച്ചു. എല്ലാ ഭൂരഹിതർക്കും ഭൂമി നല്കാൻ തീരുമാനമായി. സർക്കാർ മൂന്നു സെന്റു വച്ച് നല്കാമെന്ന് മുൻപേ പറഞ്ഞിരുന്നു, കൃഷി ചെയ്യാൻ ഭൂമി വേണമെന്ന നിലപാടിലായിരുന്നു സമരം.   മൂന്നു ലക്ഷം പേർ ഇതു വരെ ഭൂമികിട്ടാൻ രജിസ്റ്റർ ചെയ്തിട്ടുണ്ട്. കൂടുതൽ പേർക്ക് ഇനിയും രജിസ്റ്റർ ചെയ്യാൻ സാവകാശം നല്കാൻ തീയതി നീട്ടി നല്കിയിട്ടുണ്ട്.   ഇന്നത്തെ ദേശാഭിമാനിയിൽ അശോക് കുമാർ കെ.കെ യുടെ ബൈലൈനിൽ ഹ്യൂമൻ ഇന്ററസ്റ്റ് സ്റ്റോറി. “ഒരു തുണ്ടു ഭൂമിക്കായി ഉറച്ച മനസ്സോടെ സണ്ണി”. അവസാന ഖണ്ഡികയാണ്‌ പഞ്ച് ലൈൻ -   “സ്വന്തമായി ഉണ്ടായിരുന്ന മൂന്ന് സെന്റ് സ്ഥലം മകളുടെ വിവാഹത്തിന്‌ മകൾക്കും മരുമകനുമായി നല്കിയതോടെയാണ്‌ സണ്ണിയും കുടുംബവും ഭൂരഹിതരായത്. ഇപ്പോൾ മകളോടൊപ്പമാണ്‌ താമസം”   അപ്പോൾ ഇങ്ങനെയൊക്കെയാണ്‌ ഭൂരഹിതരുണ്ടാവുന്നത്. അല്ലെങ്കിൽ സ്വയം ഭൂരഹിതരാകുന്നത്.   ഇതാണ്‌ തനി വാമന സമരം. ഇക്കണക്കിന്‌ ഈ ഭൂമി മലയാളം മുഴുവൻ പതിച്ചു കൊടുത്തു കഴിഞ്ഞാലും ഇവർ സ്ഥലമൊക്കെ മക്കൾക്കും മരുമക്കൾക്കും എഴുതിക്കൊടുത്ത് ഭൂരഹിതരായിക്കൊണ്ടിരിക്കും.   മാർക്സിസ്റ്റ് പാർട്ടിക്ക് എം.ബി.രാജേഷ് അഖിലേന്ത്യാ ജനറൽ സെക്രട്ടറിയാകുന്ന കാലത്തും ഭൂസമരം നടത്തിക്കൊണ്ടേയിരിക്കാം.     ബുക്കിംഗ്.     വഴിയിലൊരിടത്ത്, ഫ്യൂസായ റ്റ്യൂബ് ലൈറ്റുകൾകൊണ്ടൊരു കുടിൽ കെട്ടി മുകളിൽ ഡി.വൈ.എഫ്.ഐ. യുടെ കൊടി നാട്ടിയിരിക്കുന്നു.   ഏതോ പുരാതന ഗോത്രക്കാർ തങ്ങളുടെ പൂർവപിതാകന്മാരുടെ ആത്മാക്കൾക്കായി കെട്ടി വച്ച കുടിലിന്റെ ഓർമ്മ വന്നു ഒറ്റ നോട്ടത്തിൽ.   മാർക്സിസ്റ്റ് പാർട്ടിക്കും അതിന്റെ പോഷക സംഘടനകൾകും ഇത്തരം നിർമ്മാണങ്ങൾ പതിവാണ്‌. കുടിലുകൾ, കലാവശ്യതയോടെയുള്ള അനുകരണ നിർമ്മിതികൾ.   മാർക്സിസിറ്റ് പാർട്ടിക്ക് ഒരു ഗോത്രഘടനയുണ്ട്. അതിന്റെ പ്രത്യക്ഷ പ്രതിഭലനങ്ങളാവം ഇതൊക്കെ.   പക്ഷേ അവർ നിരത്തുകളിലുണ്ടാക്കുന്ന എഴുത്തുകളും ‘ഇൻസ്റ്റലേഷനുക“ളുമോ. പൊട്ടിയ ചീനപാത്രവും, സെറാമിക് റ്റയിലുകളും, സോഡാക്കുപ്പിയുടെ മൂടികളും അവർ ഇൻസ്റ്റലേഷനുകൾക്കുപയോഗിക്കും. ചിഹ്നവും, പാർട്ടിയുടെ പേരുമെല്ലാം ഇനിയൊരു ടാറിഗ് വരേയും മായാതെ അങ്ങനെ കിടക്കും. പെയിന്റുപയോഗിച്ചുമുണ്ട് ഇതേ പരിപാടി. ഒരു തരം ടെറിട്ടറി അടയാളപ്പെടുത്തൽ.   ആദ്യം പറഞ്ഞത് ഗോത്ര രീതിയെങ്കിൽ ഇത് വന്യമാണ്‌. ഇത് തന്റെ ടെറിട്ടറിയെന്ന് അടയാളപ്പെടുത്തുന്ന മൃഗ രീതി.   (മൃഗ രീതി എന്നത് ഒരു താഴ്ത്തിപ്പറയലല്ല. ഡെസ്മണ്ട് മോറീസിനെ കടമെടുത്താൽ മനുഷ്യൻ ഹ്യൂമൻ എയ്പാണ്‌.).   മാർക്സിസ്റ്റ് അണികളുടെ ആർജവത്തിന്റെ പ്രതിഭലനങ്ങളായിരിക്കും ഇതൊക്കെ എന്ന് വിശ്വസിക്കാനാണ്‌ എനിക്കിഷ്ടം. നാട്യങ്ങളിലാതെ പച്ച മനുഷ്യനായി പ്രവർത്തിക്കുമ്പോൾ അറിയാതെ സംഭവിക്കുന്നത്.     അണഞ്ഞ ജ്യോതി.     അങ്ങനെ ഇൻഡ്യയുടെ പുത്രി, പൊരുതി പിൻവാങ്ങിയിരിക്കുന്നു.13 ദിവസം, നീണ്ടു നിന്ന ഐതിഹാസികമായ പോരാട്ടത്തിനൊടുവിൽ അവൾ വീര മൃത്യു വരിച്ചു.   രാഷ്ട്രീയക്കാരുടെ കപട നാടകങ്ങൾക്ക് വിട. ജയ ബച്ചന്റെ ഗ്ലിസറിൻ തുള്ളികൾക്കും വിട. പരിവരന്മാരുടെ വ്യാജ സമരങ്ങൾക്കും വിട.   ജീവിക്കണം എന്ന് അവസാന നിമിഷം വരേയും ആഗ്രഹിച്ച ആ 23 കാരി വിടന്മാരും സുരക്ഷ നല്കാത്ത സുരക്ഷാ സേനയും ലിംഗഭേദവും ഇല്ലാത്തിടത്തേക്ക് യാത്രയായി.   ജീവിതത്തിൽ അവൾക്ക് കിട്ടാതിരുന്ന ഡിഗ്നിറ്റി ഏതായാലും നമ്മൂടെ മാദ്ധ്യമങ്ങൾ അവൾക്ക് മരണശേഷം നല്കുന്നു എന്നതിൽ സന്തോഷം.   എന്തായാലും ഇങ്ങനെയൊരു സംഭവം എങ്ങനെ ഉണ്ടായി എന്ന് നമുക്കൊന്നാലോചിക്കാം.   പിടിക്കപ്പെട്ടു കഴിഞ്ഞപ്പോളോ പശ്ചാതാപത്തോടെ കുറ്റം ഏറ്റു പറയുന്ന അൺപഠ് ആയ ബലാൽസംഗ-കൊലപാതകികൾ എന്തു കൊണ്ട് ഇങ്ങനെയൊരു കൃത്യം ചെയ്തു.   വേലക്കു വേണ്ടി നഗരങ്ങളിലേക്ക് ചേക്കേറി, അവിടെ ഓടകളിലും ശവപ്പറമ്പുകളിലും കീടസമാന ജീവിതം നയിച്ച്, കിട്ടാവുന്ന വേതനം ഏറ്റം കുറച്ച് വാങ്ങി, കഴിയുന്ന ആയിരങ്ങൾ.   കുടുംബത്തെ ഗ്രാമത്തിൽ വിട്ട്, വേലയും കുറഞ്ഞതാണെങ്കിലും കൂലിയുമുള്ള ഇടങ്ങളീലേക്ക് ചേക്കേറിയവർ. അവന്‌ ഉല്ലാസങ്ങളില്ല, സ്വഛജീവിതമില്ല. പണ്ട് വിനോദത്തിന്‌ പാവം ഇന്ത്യക്കാരന്റെ അവസാന ആശ്രയമായ ഭോഗം പോലുമില്ല. (പണ്ട് എത്ര പാവപ്പെട്ടവനും അവനോടൊപ്പം ഭാര്യയെങ്കിലുമുണ്ടായിരുന്നു.).   അവന്റെ കണ്മുന്നിൽ പെണ്ണെന്നാൽ വസ്ത്രങ്ങളുടേ മൂടുപടമില്ലാത്ത ആടുന്ന, കൂത്താടുന്ന കരീന കപൂറുമാർ മാത്രം. അവന്റെ ഇല്ലായ്മകൾക്കു മുൻപിൽ ഇടത്തരക്കാരും ഉയർന്ന ഇടത്തരക്കാരുമായ, ആധുനിക വേഷം ധരിക്കുന്ന പെൺകുട്ടികൾ ഇരകൾ മാത്രം.   അവന്‌ സമൂഹത്തോട് എന്തു ബഅദ്ധ്യത. സമൂഹം അവനെന്താണ്‌ കൊടുത്തത്. എല്ലാവരും അവന്‌ ശത്രുക്കൾ മാത്രം.   ബലാൽസംഗിയെ ന്യായീകരിക്കാനല്ല ഈ കുറിപ്പ്. ആധുനിക വേഷം ധരിക്കുന്ന പെൺകുട്ടികളെ കുറ്റം പറയാനുമല്ല.   എല്ലാവരും, ഇരകൾ മാത്രം എന്ന് ഓർപ്പിക്കാൻ മാത്രം.    തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-71085878016670657502012-12-23T07:01:00.001-08:002012-12-23T07:01:36.625-08:00
ഇന്ത്യാ മഹാരാജ്യം വീണ്ടും ഒരു മാസ് ഹിസ്റ്റീരിയയുടെ പിടിയിൽ പെട്ടിരിക്കുന്നു.  എന്നും ഈ രാജ്യം ഇങ്ങനെയാണ്‌. മണ്ഡൽ കമ്മീഷന്റെ കാലത്താണെങ്കിലും അണ്ണായുടെ കാലത്താണെങ്കിലും ഈ ഗോരാഷ്ട്രം മുമ്പേ ഗമിക്കുന്നവന്റെ പുറകേയായിരുന്നു.  ദില്ലിയിലൊരു പെൺകുട്ടി ഓടുന്ന ബസിൽ ബലാസംഗം ചെയ്യപ്പെട്ടതു മുതൽ മാസ് മീഡിയ ഹിസ്റ്റീരിയ വിപ് അപ് ചെയ്തു തുടങ്ങിയിരുന്നു.   ദില്ലിലെ പെൺകുട്ടിയോട് സഹതാപം ഒട്ടും കുറക്കാതെ പറയട്ടെ, നായനാരു പറഞ്ഞതു പോലെ ചായകുടിക്കുന്ന പോലെ മഹാരാജ്യത്ത് പെണ്ണുങ്ങൾ ബലാൽസംഗം ചെയ്യപ്പെട്ടു കൊണ്ടിരിക്കുമ്പോഴൊന്നും തോന്നാത്ത വികാരമാണിപ്പോൾ.   അല്ലെങ്കിലും എന്നും അതങ്ങനെ തന്നെയാണ്‌. ആയിരം കൊലപാതകങ്ങൾ നടക്കുന്നിടത്ത് ഒരു പ്രിയദർശിനി മിട്ടുവിനും ജസീക്ക ലാലിനുമാണ്‌ വാർത്തയിൽ ഇടമുണ്ടാകുന്നത്.   ദില്ലിയിലെ ബലാൽസംഗത്തിനു ശേഷം പോലും ബീഹാറിലും യൂപ്പിയിലും ബലാൽസംഗങ്ങൾ നടന്നു. (ബീഹാറിൽ നടന്നത് ജോൺ ഗ്രിഷാമിന്റെ ടൈം റ്റു കില്ലിലെ ബലാൽസംഗത്തിന്‌ സമാനമായിരുന്നു.ഫിക്ഷനെ യഥാർത്ഥം അനുകരിക്കുന്നു). ആരും ഒരു പ്രകടനവും നടത്തിയില്ല, പാർലമെന്റിൽ ജയാ ബച്ചൻ കരയുക പോയിട്ട് ഒന്ന് ഖേദിക്കുക പോലും ചെയ്തില്ല.   ദില്ലിയിലേക്ക് തിരികെ വരാം.   പാർലമെന്റിളകി, സോഷ്യൽ മീഡിയയും മാസ് മീഡിയയും കത്തിച്ച നാളങ്ങൾ യുവത ഏറ്റെടുത്തു. (ഇന്ന് (23-12-2012) ആ സമരം അക്രമികൾ ഏറ്റെടുത്തു കഴിഞ്ഞു. കേജരിവാളും, രാമദേവനും പുറകേ പരിവാരങ്ങളും രാവിലേ മുതൽ എത്തിയിരുന്നു. ഒത്താൽ ഒരു വെടി വെപ്പുണ്ടാക്കിയെടുത്ത് മദാമ്മയുടെ തലയിൽ കെട്ടാൻ കിട്ടുന്ന ഒരു സാഹചര്യവും പരിവാരന്മാർ ഒഴിവാക്കില്ല.   വിഷയം മാസ് ഹിസ്റ്റീരിയയുടെയാണ്‌. സാധാരണ നിലയിൽ തോളിനു മുകളിൽ തലതന്നെയുള്ളവർ പോലും ബലാൽസംഗിയുടെ വരിയുടക്കൽ മുതൽ കഴുത്തു വരെ ചോദിച്ചു തുടങ്ങിരിക്കുന്നു. ഒരുത്തനെ തൂക്കിയപ്പോൾ മധുരം കഴിച്ച്, ബാന്റും ഉഡാൻസും നടത്തിയ ഊളന്മാരുടെ കാര്യം പിന്നെ പറയേണ്ടല്ലോ?.   പൊതു ജനവികാരം അനുസരിച്ച് നിയമ ഭേദഗതി നടത്താൻ മന്ത്രിയും റെഡി. മുൻകാല പ്രാബല്ല്യം കൊടുക്കുമോ ആവോ?   പണ്ട് ഇങ്ങനെയൊരാവശ്യം ഉയർന്നപ്പോൾ ചിലരെങ്കിലും എതിർപ്പിനു കാരണമായി പറഞ്ഞത് അതോടെ എല്ലാ ബലാൽസഗങ്ങളും കൊലപാതകങ്ങൾ കൂടി ആകുമെന്നാണ്‌. എന്തായാലും തൂക്കും എന്നാൽ പിന്നെ ഒന്നാം സാക്ഷിയെ ഒഴിവാക്കി രക്ഷ്പ്പെടാൻ സംഗി ശ്രമിച്ചേക്കാം.   ജീവനെടുക്കാൻ സ്റ്റേറ്റിനുള്ള അധികാരത്തെ പക്ഷേ ആരും ചോദ്യം ചെയ്യുന്നില്ല.   ലോകം ഏറെ മുന്നോട്ടു പോയിട്ടും ഇന്ത്യ പുറകോട്ടു പോയിക്കൊണ്ടിരിക്കുന്നു. സഹ ജീവിയുടെ ചോരക്കു ദാഹിക്കുന്നവരുടെ നാട്. ഒരുത്തനെ തൂക്കിയാൽ ലഡു വിതരണം നടക്കുന്ന നാട്. പാർലമെന്റ് ആക്രമണത്തിന്റെ വാർഷികം അതിൽ പ്രതിയാക്കപ്പെട്ടവന്റെ പ്രാണൻ കൊണ്ടാഘോഷിക്കണമെന്ന് പ്രമേയം പാസാക്കുന്ന ദേശീയ പാർട്ടിയുടെ നാട്.   രാഷ്ട്ര പിതാവ് ഗാന്ധിയാണെങ്കിലും, മക്കൾ ഹിറ്റ്ലറിന്റെ ചോരയിൽ പിറന്നവരാണ്‌.    തിരുവല്ലഭൻhttps://www.blogger.com/profile/04512695932993844833noreply@blogger.com1tag:blogger.com,1999:blog-3974533436530404616.post-84561301415763726852012-12-21T01:03:00.000-08:002012-12-21T01:03:06.798-08:00
Repost from 2008     എട്ടാം ക്ലാസിൽ ബയോളജിയാണ്‌ നമ്മുടെ ദേഹത്തിന്റെ വിഷയം. പേരു പറയുന്നില്ല. തവിക്കണ എന്നായിരുന്നു വട്ടപ്പേര്‌. കമ്പി പോലത്തെ ശരീരം. ആറടിക്കടുത്ത്‌ പൊക്കം. ആ കാലത്ത്‌ പാന്റുപയോഗിച്ചിരുന്ന അപൂർവ്വം അദ്ധ്യാപരിൽ ഒരാൾ. എന്റെ മനസിലുള്ള മുഖവും ശരീരവും, ഭാഷയും ഒന്നും ഒരദ്ധ്യാപകനു യോജിക്കുന്നതായിരുന്നില്ല.  ഇഗ്ലീഷ്‌ മീഡിയമായിരുന്നതു കൊണ്ട്‌ മിക്സഡ്‌ ക്ലാസായിരുന്നു. ക്ലാസിന്റെ ഏതാണ്ട്‌ പാതി പെൺകുട്ടികൾ. അന്നത്തെ കാലത്ത്‌ അങ്ങനെ വേണ്ടിയിട്ടായിരുന്നിരിക്കണം ആണും പെണ്ണും തമ്മിൽ കീരിയും പാമ്പും പോലെയായിരുന്നു. പരസ്പരം പാര വയ്ക്കുവാനും മോശമാക്കുവാനും ആയിരുന്നു പഠിക്കുന്നതിൽ കൂടുതൽ സമയം ചിലവാക്കിയിരുന്നത്‌. (ഇത്തിരി ഒരു എക്സപ്ഷൻ ആയിരുന്നത്‌ കലാവിജയൻ എന്ന ഒരു കുട്ടി മാത്രമായിരുന്നു) ഏതെങ്കിലും ഒരു പയ്യന്‌ അല്ലെങ്കിൽ പെണ്ണിന്‌ ഒരു തെറ്റ്‌ അറിയാതെ സംഭവിച്ചാൽ പോലും അത്‌ അദ്ധ്യാപകരുടെ ശ്രദ്ധയിൽ കൊണ്ടു വരുവാനും ശിക്ഷിപ്പിക്കാനും കൊണ്ടുപിടിച്ച ശ്രമം നടക്കും.   ആ വർഷം സ്കൂളിൽ പുതുതായി എത്തിയ എനിക്ക്‌ ഇതിന്റെ മുഴുവൻ ഗുട്ടൻസും മനസിലായിരുന്നില്ല.   ഞാൻ ഉച്ചയൂണ്‌ കൊണ്ടുവന്നിരുന്നത്‌ ഒരു തൂക്കുപാത്രത്തിലായിരുന്നു. (അക്കാലത്ത്‌ ഇന്നത്തെപ്പോലെ വെള്ളം വീട്ടിൽ നിന്നും കൊണ്ടുപോകുന്ന പതിവില്ല. സ്കൂൾ കിണറ്റിലേയോ പൈപ്പിലേയോ വെള്ളം ആണ്‌ കുടിക്കുന്നത്‌.). ഊണു കഴിഞ്ഞ്‌ പൈപ്പിൻ ചുവട്ടിൽ പോയി കൈയും പാത്രവും കഴുകി തിരികെ ക്ലാസിൽ വരും. പാത്രം ഡസ്കിൽ വച്ച്‌ ഫീൽഡിലേക്ക്‌ പോകും. പിന്നെ ക്ലാസു തുടങ്ങുന്നതു വരെ കളിയാണ്‌. കളിക്കാനുള്ള ആവേശത്തിൽ ഊണു കഴിപ്പും പൈപ്പിൻ ചുവട്ടിലേക്കുള്ള ഓട്ടവും തിരികെ ക്ലാസിലേക്കുള്ള വരവും, അവിടുന്ന് ഫീൽഡിലേക്കുള്ള പാച്ചിലുമെല്ലാം ലഞ്ചുബ്രേക്ക്‌ തുടങ്ങി പത്തു മിനിറ്റിനകം കഴിയും.  എന്നും ചെയ്യുന്നതു പോലെ അന്നും ഊണു കഴിച്ച്‌ കൈ കഴുകി പാത്രം വച്ച്‌ ഫീൽഡിൽ പോയി മണിയടിച്ചു കഴിഞ്ഞ്‌ തിരികെയെത്തി ക്ലാസിൽ വന്നിരുന്നു. ബയോളജിയാണ്‌ ആഫ്റ്റർനൂൺ സെഷനിൽ ആദ്യ ക്ലാസ്‌. ക്ലാസ്‌ തുടങ്ങിയ പാടെ ഒരു പെൺകുട്ടി എഴുനേൽക്കുന്നു. എനിക്കെതിരേ പരാതി ബോധിപ്പിക്കുന്നു. പരാതി പറഞ്ഞത്‌ റേച്ചൽ വർഗീസ്‌. സാറേ ഈ -------- (ഇവിടെ എന്റെ പേര്‌ ചേർത്തുവായിക്കുക) ആലീസിന്റെ ദേഹത്ത്‌ വെള്ളമൊഴിച്ചു.(ആലീസ്‌ ക്ലാസിലെ ഏറ്റം ചെറിയ കുട്ടിയാണ്‌.) എനിക്കൊന്നും മനസിലായില്ല. ഞാൻ ആരുടേയും ദേഹത്ത്‌ വെള്ളമൊഴിച്ചിട്ടില്ല എന്നുമാത്രം എനിക്കറിയാം.   ശ്രീ തവിക്കണ എഴുനേൽക്കുന്നു.  തടിയൻ ചൂരൽ എടുക്കുന്നു.  എന്നെ മേശക്കടുത്തേക്ക്‌ വിളിക്കുന്നു.  ഇടത്തു കൈ കൊണ്ട്‌ എന്റെ നിക്കർ വലിച്ചു പൊക്കി തുടയിൽ നാലു വീക്കു തരുന്നു.  ഓരോ അടിയടിക്കുമ്പോഴും അയാൾ അടിയുടെ ആയത്തിന്‌ നിലത്താഞ്ഞു ചവിട്ടിയിരുന്നു.  പോയിരിയടാ എന്നയാൾ ആക്രോശിച്ചു.  സംഭവത്തിൽ അയാളുടെ ഭാഗത്തുനിന്നും ആകെയുണ്ടായ സംഭാഷണമിതായിരുന്നു.   ഞാൻ ബഞ്ചിൽ വന്നിരുന്നു. അടിയുടെ വേദനയോ അടികോണ്ടിടത്തെ നീറ്റലോ ഒന്നും ഞാൻ അറിഞ്ഞില്ല. എന്റെ സങ്കടം മുഴുവൻ എന്തു സംഭവിച്ചു എന്ന് എന്നോടൊന്ന് ചോദിക്കാതെ പോലും എന്നെ ശിക്ഷിച്ചതിലായിരുന്നു.   ചിലപ്പോൾ ഞാൻ ഓടിയ വഴിയിൽ എന്റെ കയ്യിൽ നിന്നും ഒരു തുള്ളി വെള്ളം ആ കുട്ടിയുടെ ഉടുപ്പിലോ ഡസ്കിലോ തെറിച്ചിരിക്കാം.   സംഭവം നടന്നത്‌ ആദ്യ ടേമിൽതന്നെയായിരുന്നു. ഞാൻ ബയോളജി വെറുത്തു. പത്താം ക്ലാസിൽ സ്റ്റേറ്റ്‌ ആവറേജിൽ താഴെയായിയിരുന്നു എന്റെ ബയോളജിയുടെ മാർക്ക്‌. (ഏഴു വരെ എനിക്ക്‌ ഏറ്റം കൂടുതൽ മാർക്ക്‌ സയൻസിനായിരുന്നു)   വാൽക്കഷണം - ഇപ്പോൾ എന്റെ മകന്‌ ഏറ്റവും ഇഷ്ടമില്ലാത്ത വിഷയം ബയോളജി. തവിക്കണ ഇഫക്റ്റ്‌ ജീൻസിലും കയറിയോ? തിരുവല്ലഭൻhttps://www.blogger.com/profile/04512695932993844833noreply@blogger.com1tag:blogger.com,1999:blog-3974533436530404616.post-17659747535655212882012-08-31T09:11:00.000-07:002012-08-31T09:11:48.977-07:00
http://www.blogger.com/blogger.g?blogID=3974533436530404616#editor/target=post;postID=3903761059367199012;onPublishedMenu=allposts;onClosedMenu=allposts;postNum=33;src=postname   Re posting an old post in view of today's judgement of the hon'ble special ourt in Naroda Patya case.  We shall continue to rely on our criminal justice system.      തിരുവല്ലഭൻhttps://www.blogger.com/profile/04512695932993844833noreply@blogger.com0tag:blogger.com,1999:blog-3974533436530404616.post-38562863146165974482012-07-30T08:37:00.001-07:002012-07-30T08:37:29.887-07:00
ലോകാ: സമസ്താ: സുഖിനോ ഭവന്തു.
രാമായണമാസം തുടങ്ങുന്ന ഇന്ന് മലയാള മനോരമയിൽ വി. മധുസൂദനൻ നായരുടെ ലേഖനം എഡിറ്റോറിയൽ പേജിൽ. സാധാരണ മനോരമയിൽ വരുന്ന ലേഖനങ്ങൾ ഗൗരവമായി എടുക്കാറില്ല, ആരും.  പക്ഷേ സംഗതി രാമായണമാസമായതു കൊണ്ടും, എഴുതിയത് മധുസൂദനൻ നായരായതുകൊണ്ടും രാവിലെ തന്നെ വായിച്ചു. രാമനോടൊപ്പം നടന്ന ആളല്ലേ, സംഗതി ഗംഭീരമാകും എന്നുണ്ടായിരുന്നു. പക്ഷേ രണ്ടു ശ്ലോകങ്ങളുടെ വ്യാഖ്യാനം സങ്കടപ്പെടുത്തി. ശ്ലോകം.1  സ്വസ്തി പ്രജാഭ്യ: പരിപാലയന്താം  ന്യായേന മാർഗേണ മഹീം മഹേശാ: ഗോ ബ്രാമണേഭ്യ: ശുഭമസ്തു നിത്യം ലോകാ: സമസ്താ: സുഖിനോ ഭവന്തു. ഭാരതീയ സംസ്കാരത്തെ ലോകത്തിനു മുൻപിൽ മാർകറ്റ് ചെയ്യാൻ ഈ ശ്ലോകത്തിന്റെ നാലാമതു വരിയാണ്‌ സർവ ആസാമിമാരും ഉപയോഗിച്ചിരുന്നത്.  ലോകങ്ങൾ മുഴുവൻ സുഖമായി ഭവിക്കട്ടെ എന്ന പാവനമായ ആശയം ആണിതിൽ. പക്ഷേ മൂന്നാമതു വരിയിൽ അപകടം പതിയിരുന്നതു കൊണ്ട്, ആ വരിയും, മുൻപുള്ള അപകട രഹിതമായ് രണ്ടു വരികളും വിഴുങ്ങിയിരുന്നു. മൂന്നമതു വരിക്ക് വിചാരകേന്ദ്രം മോഡൽ വിശദീകരണം നല്കുന്നു മധുസൂദനൻ നായർ.   ഗോ - എന്നാൽ വിശേഷ ബുദ്ധി കുറഞ്ഞ പാവങ്ങൾ.   ബ്രാഹ്മണർ - എന്നാൽ വിശേഷ ബുദ്ധി കൂടിയ, പരമ ജ്ഞാനത്തെ അന്വേഷിക്കുന്ന, ബ്രഹ്മമാർഗസഞ്ചാരി.  എന്താ കഥ. അപ്പോൾ ഗോ എന്നാൽ പശു മാത്രമല്ല. ആ പ്രയോഗത്തിൽ മൂഢനും പെടും,  നമ്മുടെ നിക്കർവാലകളോട് ഈ വിശദീകരണം മധുസൂദനൻ നായർ ഒന്നു പറഞ്ഞു കൊടുക്കണം. ഗോവധ നിരോധനത്തിൽ എന്തെല്ലാം മൃഗങ്ങളും, ഏതെല്ലാം നാലാം വേദക്കാരും പെടും എന്ന്.  കഷ്ടം, പാവം മോദിക്കീ വിവരം ഉണ്ടാക്കിയിരുന്നെങ്കിൽ ഒരു വലിയ എക്സർസൈസ് ഒഴിവാക്കാമായിരുന്നു.   ശ്ലോകം. 2   കാലേവർഷതു പർജന്യ: പൃഥിവീ സസ്യശാലിനീ ലോകോയം ക്ഷോഭരഹിതോ ബ്രാഹ്മണ: സന്തു നിർഭയ:  ഇവിടെ പക്ഷേ ബ്രാഹമണ നിർവചനത്തിന്‌ ചെറിയ മാറ്റം ഉണ്ട്.   ബ്രാഹമണർ - അന്യർക്കു വേണ്ടി അറിവു മാത്രം തേടുന്നവൻ.  ഇതു കൂടാതെ ഇനിയും വല്ലവർക്കും സംശയം ഉണ്ടെങ്കിൽ മാറ്റാൻ ഒരു വിശദീകരണം എക്സ്ട്രാ.   ബ്രാഹ്മണർ എന്നത് ജാതിയെ ഉദ്ദേശിച്ചുള്ള പ്രയോഗമല്ല.  എല്ലാവർക്കും മനസിലായല്ലോ.   എന്റെ നായർ സാറേ.... ആർക്കു വേണ്ടിയാണ്‌ ഈ ഡബിൾ സ്പീക്. കമ്യൂണിസ്റ്റുകാരെ മാത്രമല്ല, നിങ്ങളേപ്പോലെ യുള്ളവരേയും കൂടി ഉദ്ദേശിച്ചാകണം ഓർവൽ 1984 എഴുതിയത്. തിരുവല്ലഭൻhttps://www.blogger.com/profile/04512695932993844833noreply@blogger.com0